વૈશાખી એટલે લોકોત્સવ એવં આનંદોત્સવ, વૈશાખી એટલે જ નવા ધાન્યનો ઉત્સવ! વૈશાખી એટલે ધર્મ, સામાજિકતા અને કલાનો સહિયારો આનંદોત્સવ! આ ઉત્સવમાં લોકોના જીવનની – લોકોની સંસ્કૃતિની કંઈક ઝાંખી થાય છે. ભેગા મળીને ઉત્પાદન કરવું, ભેગા મળીને ખાવું, દુઃખને અને સુખને વહેંચ્યા કરવું અને સમૂહશક્તિથી આપત્તિઓ આવે ત્યારે તેનો પ્રતિકાર કરવો એ સંદેશ જાણે આ ઉત્સવમાંથી પ્રાપ્ત થાય છે, જે ખૂબ મોટી વાત છે.